Bayda
Store norske leksikon,Geografi,Verdens geografi,Afrika,Libyas geografi
Bayda er en by i Libya, i den nordøstre del av landet, 32 kilometer fra middelhavskysten. Byen har 250 000 innbyggere (2010). Bayda er hovedstad i distriktet Jabaz al Akhdar.
Næringsliv og transport Bayda er et industri- og handelssenter. I byen er det blant annet næringsmiddelindustri, basert på jordbruksprodukter som dyrkes i distriktet Jabaz al Akhdar. Bayda er også et senter for omsetning av frukt og grønnsaker. 16 kilometer øst for Bayda er det en internasjonal flyplass. Kultur og utdanning 12 kilometer nordøst for byen er ruinene av oldtidsbyen Kyrene. Det islamske universitetet ble grunnlagt i 1961. Historie Byen ble grunnlagt på slutten av 1950-årene og var landets administrative hovedstad en kort periode i 1964. Les mer i Store norske leksikon Libyas geografi Libyas eldre historie Libyas historie Økonomi og næringsliv i Libya